**HANKEDOKUMENDID**

**(HD / Juhised pakkujale)**

**„Narva linna teede remonttööde omanikujärelevalve 2022”**

**VEEBILEHEHANGE**

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb Teile ettepaneku esitada pakkumus **Narva linna teede remonttööde omanikujärelevalve 2022** teenuse osutamiseks.

Riigihanke nimetus: „Narva linna teede remonttööde omanikujärelevalve 2022”.

Hankemenetluse liik: veebilehehange (teenused).

Hankija: Narva Linnavalitsuse Linnamajandusamet (rg-kood 75039729).

Rahastamisallikad: Narva linna omavahendid.

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

1. Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |  |
| --- | --- | --- |
| Jrk | Kõrvaldamis- ja kvalifitseerimistingimus | Nõutav dokument |
| 1. | Pakkujal puuduvad RHS § 95 lg 1, lg 4 p 8 sätestatud kõrvaldamisalused  | **Pakkuja esitab** koos pakkumusega HD Lisa 1 kohaselt vormistatud kinnituse.  |
| 2. | Pakkujal peavad teenuse osutamiseks olema alljärgnevatele tingimustele vastavad järelevalve teostamiseeest vastutavad isikud (sobivus tegelda kutsetööga):Vastavalt majandus- ja taristuministri 23.11.2017.a määruse nr 61 “Kvalifikatsiooni tõendamise nõudega ehituse tegevusalade täpsem jagunemine ja nendele tegevusaladele vastavad täpsemad kvalifikatsiooninõuded” Lisas „Tegevusalade kvalifikatsiooninõuded“ sätestatule järgmises osas: Omanikujärelevalve tegemine, tegevusala: tee. | **Pakkuja esitab** pädeva isiku kutsetunnistuste koopiad vastavalt vastutusvaldkondades nõutele. |
| 3. | Pakkujal peab olema riigihanke algamisele eelneva 36 kuu jooksul täidetud vähemalt üks teede ehitustööde omanikujärelevalve leping. | **Pakkuja esitab** loetelu täidetud lepingutest koos informatsiooniga töö teostamise aja, koha ja tellijate andmete kohta (HD Lisa 6). |

1. Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui käesolevas HD-s ei ole sätestatud teisti, lähtutakse pakkujatel hankemenetlusest kõrvaldamise aluste kontrollimisel, pakkujate kvalifitseerimisel, pakkumuste vastavuse kontrollimisel ning pakkumuste hindamisel riigihangete seadusest, arvestades alla riigihanke siseriikliku piirmäära jäävate hangete olemusliku eripäraga (RHS § 14 lg 1).

1. Maksuvõlgade kontroll:

Maksuvõlgade kontroll toimub kaheetapiliselt:

1. Pakkumuse esitamise ehk avamise tähtpäeva seisuga ning
2. Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

1. Teenuse osutamise lähteülesanne: vt HD Lisa 4.
2. Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee)
3. Huvitatud isikute registreerimine: Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaktisiku elektronposti teel vabas vormis teate edastamisega.

Hankija ei vastuta e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.

Registreerimine pole pakkumuse esitamise eelduseks, kuid hankedokumentide kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest.

1. Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses pakkumuse maksumustabeliga (HD Lisa 5) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

1. Pakkumuse koostamine ja esitamine: Pakkumus koostada eesti keeles, ühes eksemplaris kirjalikult ning esitada kinnises ja läbipaistmatus ümbrikus hankija asukohajärgsel aadressil.

Ümbrikule palume märkida:

* ***Hankija nimi* Narva Linnavalitsuse Linnamajandusamet**
* ***Pakkuja nimi*, *registrikood*, *kõik kontaktandmed*** ning ***riigihanke nimetus:*** ***Veebilehehange „Narva linna teede remonttööde omanikujärelevalve 2022“***
* ***Mitte avada enne 21.06.2022 kell 13:50***

Hankija ei vastuta ümbriku vormistusnõuete täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

1. Pakkumuse esitamise aeg ja koht: **hiljemalt 21.06.2022kell 13:30** Peetri plats 3-23, 20308 Narva, kabinet nr 4 (lõunaaeg 12.00-13.00).
2. Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.
3. Pakkumuse avamise aeg ja koht: **21.06.2022kell 13:50** Peetri plats 3-23, 20308 Narva, 4. korrus, Linnamajandusameti direktori kabinetis nr 5.

Hankija võimaldab viibida pakkujatel pakkumuste avamise juures. Pakkujate esindajad peavad olema valmis tõendama volituste olemasolu. Esindusõigust kontrollitakse!

1. Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga pakkumus (RHS § 85 lg 4).
2. Kõigi pakkumuste tagasilükkamine:

Hankija jätab enesele õiguse lükata tagasi kõik pakkumused juhul, kui:

1. kõikide pakkumuste maksumused ületavad hanke eeldatava maksumuse;
2. kõikide vastavaks tunnistatud pakkumuste maksumused ületavad hanke eeldatava maksumuse;
3. hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks (Hankija eelarveliste vahendite kärpimine vms);
4. hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).

# Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

#

1. Lepingu täitmise eeldatav tähtaeg: lepingu sõlmimisest ning leping kestab kuni 2022. aastal teede remonttööde täies mahus teostamiseni vastavalt riigihankele **„Narva linna teede remonttööd 2022“** (riigihangete registris viitenumber 248951).

1. Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 7). **Tööde vastuvõtmine ning nende eest tasumine toimub osade kaupa igakuiselt vormistatud tööde üleandmise-vastuvõtmise aktide alusel. Ettemakseid pole ette nähtud.** Ette antud lepingutingimused pole läbiräägitavad.

1. Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Veebilehehanke eest vastutav isik: Aleksandr Tšernossitov (Narva Linnavalitsuse Linnamajandusameti teede vanemspetsialist), tel +372 359 9134, e-post: aleksandr.tsernossitov@narva.ee

**Lisad:**

Lisa 1. Pakkuja kinnitus

Lisa 2. Pakkuja esindaja volikiri (vajadusel)

Lisa 3. Ühispakkumuse volikiri (vajadusel)

Lisa 4. Tehniline kirjeldus

Lisa 5. Pakkumuse maksumustabel

Lisa 6. Teostatud tööde loetelu

Lisa 7.Hankelepingu projekt

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankekutses esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankekutsega ja selle lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame, et meie pakkumus on nõuetekohaselt koostatud. Saame aru, et pakkumuse mitte-nõuetekohase koostamise puhul lükatakse meie pakkumus tagasi kui hankekutsele mitte-vastav.
5. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
6. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Tegevuskoha aadress: |  |
| Telefon: |  |
| E-posti aadress: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi:Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

**Tehniline kirjeldus**

**Hanke eesmärk:**

Hankija eesmärgiks on omanikujärelevalve teenuse osutamine 2022. aastal Narva linna remonttööde teostamisel vastavalt avatud hankemenetlusega riigihankele ”Narva linna teede remonttööd 2022“ (riigihanke viitenumber 248951).

**Ehitustööde eeldatavad tähtajad on:**

Tööde lõpliku valmimise ja üleandmise tähtaeg: lepingu sõlmimisest ning leping kestab kuni 2022. aastal remonttööde täies mahus teostamiseni vastavalt avatud hankemenetlusega riigihankele ”Narva linna teede remonttööd 2022“(riigihanke viitenumber 248951).

Omanikujärelevalvet teostatakse alljärgnevatele teede remonttöödele:

* asfaltbetoonkatte remont (lõikudena) a/b AC12 surf70/100 (graniit) kihipaksusega 5 cm;
* tasanduskihi a/b AC12 surf70/100 (graniit) paigaldamine;
* asfaltbetoonkatte remont koos freesimisega (kaartidena), a/b AC12 surf70/100 (graniit) kihipaksusega 5 cm;
* asfaltbetoonkatte remont koos freesimisega (kaartidena), a/b AC16 surf70/100 (graniit) kihipaksusega 5 cm;
* teekatte löökaukude remont koos freesimisega a/b AC12 surf70/100 (graniit) kihipaksusega 7 cm;
* kõnniteede- ja jalgteede remont koos freesimisega, a/b AC8 surf70/100 (graniit) kihipaksusega 5 cm;
* kaevuluukide tõstmine ilma luukide väljavahetamiseta;
* kaevuluukide tõstmine koos luukide väljavahetamisega;
* asfaltkatte mõrade, pragude, vuukide remont bituumeniga ja graniitkillustikuga;
* vana künnise demonteerimine ja tagasipaigaldamine;
* vanade äärekivide parandamine;
* vanade äärekivide demonteerimine;
* uute äärekivide paigaldamine;
* asfaltkatte täiendavad freesimistööd;
* teekatte remont freesipuruga.

Jälgida remonditööde perioodil, et Töövõtja täidab oma kohustusi vastavalt Hankija ja hankedokumentide (riigihange viitenumber 248951) nõudmistele:

* Teede remonttööde teostamine peale Lepingu sõlmimist ning leping kestab kuni 2022. aastal remonttööde täies mahus teostamiseni vastavalt avatud hankemenetlusega riigihankele ” Narva linna teede remonttööd 2022” (riigihanke viitenumber 248951).
* Teede remonttööde korral peavad asfalteerimistöödeks ettevalmistatud tööalad (freesitud ja lammutatud alad) olema asfalteeritud 3 päeva jooksul, vuugikohad tuleb täita bituumenemulsiooni ja graniitkillustikuga 3 päeva jooksul peale asfalteerimistööde teostamist (vastavalt riigihanke tehnilise kirjeldusele, viitenumber 248951).
* Kontrollida Töövõtja poolt remonttööde teostamise ajal liikluse korraldust (sh liiklusmärgid). Omanikujärelevalvet tegeval isikul on õigus peatada Tööde tegemine, kui liikluskorraldus ei vasta ohutu liikluse tagamiseks kehtestatud nõuetele.
* Kontrollida, et Töövõtja hoiab Töö üleandmiseni teetööde piirkonnas ja külgnevatel haljasaladel heakorda kogu remondiperioodi jooksul.

Nende punktide tingimuste täitmata jätmisel teavitada sellest Tellijat ja koostada läbivaatuse akt (aktis näidatakse ära tänava nimi, kuupäev, kellaaeg, probleemi kirjeldus).

Omanikujärelevalvet tegeva isiku kohustuseks on edastada Tellijale tööde kontrollimise iganädalane aruanne, kus fikseeritakse tema poolt tööde kontrollimise protsess.

Vastavalt riigihanke ”Narva linna teede remonttööd 2022” (riigihanke viitenumber 248951) hankedokumentidele (tehnilisele kirjeldusele) on Tellijal õigus tellida asfalteeritud objektist asfaldi proovi. Võtta tuleb kaks asfaltsegude ja kaks puurkehade proovi. Proovi võtmine toimub Tellija esindaja poolt nimetatud objektilt ja kahest erinevast kohast. Võetud proovidest kontrollitakse asfaldi vastavust kvaliteedile ja tihedust. Proovid võtab töövõtja koos omanikujärelevalve esindajaga ja omanikujärelevalve esindaja edastab need laborisse. Kõik dokumendid edastatakse OJV kontrollimiseks ja Tellijale. Proovide võtmise ja katsetamise kulude eest tasub vastavalt riigihankele ”Narva linna teede remonttööd 2022” (riigihanke viitenumber 248951) Töövõtja.

Järelevalve kohustused ehitusobjekti ehitustööde omanikujärelevalve teostamisel:

- Omanikujärelevalvet tehakse lepingu sõlmimisest kuni 2022. aastal remonttööde täies mahus teostamiseni vastavalt riigihankele „Narva linna teede remonttööd 2022“, viitenumber 248951, hankedokumentidele.

* Remonditava objekti ehitustööde üle järelevalve teostamine lähtuvalt kehtivast õigusest, sh ehitusseadustik ning majandus- ja taristuministri 02.07.2015 määrus nr 80 „Omanikujärelevalve tegemise kord“.
* Ehitustööde üle järjepideva järelevalve teostamine, tuvastamaks, kas remonditav objekti ehitustööd vastavad kehtestatud nõuetele, mh kvaliteedi osas.
* Tellija esindamine ja tema huvide kaitsmine ehitusobjektil.
* Koosolekute juhtimine ja protokollimine.
* Tehniliste dokumentide komplekteerimine ja säilitamine ehitusperioodil.
* Tegevuse alustamisega seotud toimingute teostamine.
* Informatsiooni vahetamise korraldamine ehitajate ja tellija vahel.
* Tööde graafikute täitmise jälgimine ja võimalike mahajäämuste käsitlemine.
* Ehitusmahtude kontrollimine.
* Kontrollib ja veendub, et remonditavale objektile remonttööde/ehitustööde käigus paigaldatavad tooted, materjalid, seadmed, ehitustehnilised lahendused ja kavandatud tehnoloogia vastavad õigusaktide nõuetele, Tellija eesmärgile ning ehitusobjekti tehnilises kirjelduses, ehitustöövõtjaga sõlmitud töövõtulepingus ning esitatud nõuetele.
* Juhul, kui kavandatud töö või toote, materjali või seadme osas tekib kahtlus, et see ei vasta nõuetele, nõuab Ehitusobjekti ehitustööde teostajalt lisadokumente või vastavaid katsetuste tulemusi tõestavaid dokumente, et tuvastada tegelik vastavus ja informeerib viivitamatult sellest Tellija esindajat.
* Kontrollib, et remonditav objekti ehitusplatsil (töömaal) paiknevad tooted, materjalid ja seadmed on ladustatud nõuetekohaselt ning vastavalt kaitstud, vältimaks vigastuste või kvaliteedi halvenemise ohtu. Keelab ehitusobjekti ehitustööde teostajal vigastatud või muul põhjusel halvema kvaliteediga toodete paigaldamise.
* Asfaltkattega tee ehitamisel kontrollib asfaltsegude temperatuuri iga saabuva veoki kastis enne selle tühjendamist laoturisse infrapunase termomeetriga. Termomeetril peab olema kehtiv taatlemistunnistus.
* Tagab, et omanikujärelevalve vastutav spetsialist juhib läbivalt omanikujärelevalve teostamist, teostab Ehitusobjekti remonttööde järelevalvet ja täidab teisi õigusaktidest ja hankedokumentidest tulenevaid kohustusi ning on Ehitusobjekti remonttööde faktilise teostamise ajal Tellijale pidevalt kättesaadav.
* Kontrollib ehitaja poolt esitatud aktide ja arvete aktsepteerimise eeldusi.
* Kontrollib ja allkirjastab kõik ehitustöövõtja poolt esitatud dokumendid, mille alusel toimub tööde eest tasumine (arved, teostatud tööde aktid, vajadusel projektilahendused, töömahtude muutused jne).
* Informeerib Tellijat ehitustööde hetkeseisust ning maksumusest.
* Vaatab üle ehitaja poolt esitatavad muudatus- ja lisatööde ettepanekud, kontrollib mahtusid ja ühikhindasid ning vajadusel annab muudatustele ekspertarvamuse.
* Menetleb muudatustöid ja esitab ettepanekuid muudatustööde kokkuleppe sõlmimiseks (sh Tellija Reservi kasutamiseks), arvestades, et muudatused peavad olema kooskõlas RHS § 123.
* Kontrollib Ehitusobjekti remonttööde teostaja poolt esitatud ehitamise tehnilisi dokumente, sh kontrollib täitedokumentatsiooni vastavust õigusaktide ja Tellija nõuetele ning ehitamise tehniliste dokumentide, sh täitedokumentatsiooni sisu vastavust tegelikule olukorrale, veendumaks Ehitusobjekti ehitustööde teostaja poolt üle antud dokumentatsiooni mahu ja sisu korrektsuses ja piisavuses.
* Kontrollib ja annab oma arvamuse remonttööde töövõtulepingus sätestatud Tellija Reservi kasutamise põhjendatusest ja/või vajadusest.
* Kontrollib ehitustöövõtja poolt antud tagatiste ja kindlustuste paikapidavust.
* Valmistab ette ülevaatuse akti.
* Ülevaatuse käigus esitatud märkuste ja vaegtööde täitmise organiseerimine.
* Tegevuse korraldamine garantiiajal.
* Täidab muid omanikujärelvalve ülesandeid, mis on sätestatud Tellija ja ehitustöövõtja vahel sõlmitud töövõtulepingus.

Järelevalve kohustused ehitusobjekti garantiiperioodil:

* osaleb 2 kuud enne esimese garantiiaasta lõppu ja 2 kuud enne 24-kuulise garantiiperioodi lõppu Tellija poolt kokkukutsutava garantiikomisjoni töös ja tööde ülevaatusel, saabub garantiiperioodi jooksul muul ajal Tellija nõudmisel 5 tööpäeva jooksul andma hinnangut võimalike garantiijuhtumite kohta ning teostab järelevalvet garantiitööde teostamise üle;
* tagab kõigi asjakohaste toimingute tegemise õigusaktidele vastava pädevusega omanikujärelevalve teostaja(-te) poolt;
* täidab majandus- ja taristuministri 02.07.2015 määrusest nr 80 „Omanikujärelevalve tegemise kord“ ning teistest Eesti Vabariigis kehtivatest õigusaktidest ehitustööde järelevalvele tulenevaid kohustusi.
* kontrollib ja võrdleb ehituse töövõtulepingu dokumente ehitus dokumentidega ja informeerib Tellijat kirjalikult igast ilmnenud puudusest ning vastuolust.

**Teenuse osutamisel kohalduv õigus**

Teenuse osutamisel järgib järelevalve kõiki Eesti Vabariigis kehtivaid õigusakte, sh:

• majandus- ja taristuministri 02.07.2015 määrus nr 80 „Omanikujärelevalve tegemise kord“;

• ehitusseadustik.

**Lisa 5. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

Pakkuja nimi:

Pakkuja registrikood:

**Pakkumuse maksumustabel**

|  |  |
| --- | --- |
| **Tööde kirjeldus** | **Maksumus** |
| Narva linna teede remonttööde omanikujärelevalve teenuse osutamine 2022 aastal |  |
| **Kokku ilma käibemaksuta** |  |
| **Käibemaks 20%** |  |
| **Kokku koos käibemaksuga** |  |

**Märkused:**

1. Pakkumise hind sisaldab ka nende tööde tegemise kulusid, mis ei ole küll otseselt kirjeldatud hankedokumentides ega näidatud pakkumuse maksumustabelis, kuid mille tegemine on mõistlikult vajalik lepingu eesmärgi saavutamiseks. Kõik sellised tööd oleme nõus teostama ilma pakkumuse hinda muutmata.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 6**. **Teostatud tööde** **loetelu**

Hankija nimi: Narva Linnavalitsuse Linnamajandusamet

Riigihanke nimetus: Narva linna teede remonttööde omanikujärelevalve 2022

Menetlusliik: veebilehehange/ teenused

Pakkuja nimi:

Pakkuja registrikood:

**LOETELU RIIGIHANKE ALGAMISELE EELNEVA 36 KUU JOOKSUL TEOSTATUD**

**ANALOOGSETE LEPINGUTE KOHTA**

|  |  |  |  |  |
| --- | --- | --- | --- | --- |
| Teostaja(ühispakkumuse korral vastav ühispakkuja nimi) | Ostja nimi, kontaktandmed | Täidetudlepingute ese | Teostamise aeg ja koht | Maksumus(eurodes, ilma käibemaksuta) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

(vajadusel lisada või kustutada ridu)

Kinnitame, et nimetatud tehingud on teostatud korrektselt, sõlmitud lepingute ning hea tava kohaselt.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 7. Hankelepingu projekt**

**OMANIKUJÄRELEVALVE KÄSUNDUSLEPING nr XX/2022**

*Kuupäev digitaalallkirjas*

Käesoleva töövõtu lepingu (edaspidi ka Leping) on sõlminud ühelt poolt:

**Narva Linnavalitsuse Linnamajandusamet**, registrikoodiga 75039729, aadressiga Peetri plats 3, 20308 NARVA, direktor Natalja Šibalova isikus (edaspidi ka Tellija või Käsundiandja), ühelt poolt ja

**XXXX XXX**, registrikoodiga XXXXXXXX aadressiga …., keda esindab juhatuse liige XXX XXX (edaspidi ka Omanikujärelevalve või Käsundisaaja) teiselt poolt, edaspidi Lepingus nimetatud ühiselt ka Pool või Pooled, kes on kokku leppinud alljärgnevas:

**1. Lepingu objekt ja üldsätted**

1.1. Lepinguga kohustub Käsundisaaja osutama Käsundiandjale järgmisi teenuseid (edaspidi: Teenus või Teenused): ehituse omanikujärelevalve teenus ja muud Lepingus sätestatud lisateenused ehitusobjektil: **„Narva linna teede remonttööd 2022“** (edaspidi: Tööd või Ehitustööd).

1.2. Poolte õiguste ning kohustuste aluseks on Leping oma lisadega, riigihanke „Narva linna teede remonttööde omanikujärelevalve 2022“ hankedokumentatsioon, Käsundisaaja pakkumus, õigusaktid, ning teised Lepingu objekti käsitlevad dokumendid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

1.3. Pooled kinnitavad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu akti sätet ega ühtki endale varem sõlmitud lepingute ja kokkulepetega võetud kohustust ning neil on olemas vajalikud volitused ja pädevus Lepingu sõlmimiseks selles sätestatud tingimustel ja korras.

**2. Käsundisaaja õigused ja kohustused**

**Käsundisaaja kohustub:**

* 1. Ehitustööde omanikujärelevalve on kohustatud tagama Lepinguga kokkulepitud kohustuste tähtaegse täitmise, sealhulgas peab osutatud teenus olema vastavuses kehtiva seadusandlusega, Omanikujärelevalve tegemise korraga (Majandus- ja taristuministri määrusest nr 80 „Omanikujärelevalve tegemise kord“, vastu võetud 02.07.2015) (edaspidi Kord), võlaõigusseadusega, omanikujärelevalve käsunduslepingu üldtingimustega (OKÜ 2005), Ehitusseadustikuga (EhS) jt seonduvates õigusaktides sätestatud korraga, Käsundiandja poolt seatud eesmärkidega ning Lepingus kokkulepitud tingimustega.

Käsundisaaja ülesandeks on eelkõige kontrollida:

* Teostatavate tööde vastavust õigusaktidest ning ehitise omaniku ja ehitusettevõtja vahel sõlmitud lepingust tulenevatele nõuetele;
* Ehitamisel kasutatavate ehitustoodete vastavust nõuetele vastavussertifikaatide või -deklaratsioonide või muude dokumentide alusel, ehitisse paigaldatavate seadmete nõuetele vastavust seadmete dokumentatsiooni alusel;
* Ehitustööde ning selle asukoha maaüksuse korrashoidu ja ohutust ümbruskonnale;
* Keskkonnaohutuse tagamist;
* Tehtud ettekirjutuste täitmist;
* Ehitamise tehniliste dokumentide olemasolu, nende vastavust nõuetele ja õigeaegset täitmist järjepidevalt ning mõistliku sagedusega ehitustöid, eesmärgiga visuaalselt tuvastada, kas ehitustööde kvaliteet vastab õigusaktidele, heale ehitustavale, või Käsundiandja ja ehitaja vahel kokkulepitud ehitustööde kvaliteedi tingimustele;
* Teostatavate ehitustööde kvaliteeti ja tööde täitmise tähtaegu, teavitades ehitise omanikku, kui teostatavate ehitustööde kvaliteet või tööde täitmise tähtaeg ei vasta kokkulepitule;
* Osa võtta dokumenteeritavate ehitustööde ülevaatustest.
	1. Käsundisaaja kohustub teenuste osutamisel lähtuma eelkõige ehitus- ja projekteerimisvaldkonna õigusaktidest; ehitusteatisest või -loast; ehitamise aluseks olevatest hankedokumentidest ning Tellija ja ehitustöövõtja vahelisest lepingust, sealhulgas ehitustööde töövõtulepingus ehitise kvaliteeti määratlevatest standarditest ja juhendmaterjalidest; heast projekteerimis-, ehitus- ja omanikujärelevalve tavast; ehitusuuringu andmetest; arvamustest ja märkustest, Käsundiandja poolt edastatud informatsioonist või dokumentidest. Käsundisaaja kohustub teostama muud, käesolevas Lepingust nimetamata, kuid käsundi iseloomust ja seaduse nõuetest tulenevad ülesandeid ja kohustused. Lepinguga reguleerimata küsimusest juhinduvad Pooled omanikujärelevalve käsunduslepingu üldtingimustest (OKÜ 2005).
	2. Teavitama viivitamatult, kuid mitte hiljem kui ühe (1) tööpäeva jooksul alates vastavatest asjaoludest teadasaamisest, Käsundiandjat kõikidest asjaoludest, mis võivad mõjutada ehitamise või ehitise nõuetekohasust;
	3. Teavitama viivitamatult kuid mitte hiljem kui viie (5) tööpäeva jooksul alates vastavatest asjaoludest teadasaamisest, Käsundiandjat asjaoludest, mis võivad põhjustada huvide konflikti Käsundiandja ja Käsundisaaja vahel, eelkõige juhul, kui Käsundisaaja on käsundi täitmiseks tehtava tehingu teiseks pooleks või teise poole esindajaks;
	4. Lepingu lõppemisel viivitamatult tagastama Käsundiandjale tema poolt Käsundisaajale Teenuste osutamiseks üle antud ja Lepingu täitmise käigus loodud dokumendid. Juhul, kui Käsundisaaja on Teenuste osutamisel teinud tehinguid, kohustub Käsundisaaja üle andma Käsundiandjale ka nimetatud tehinguid puudutavad dokumendid.
	5. Omanikujärelevalve muud kohustused:

1) Tee ehitus- ja remontööde omanikujärelvalve teostamine;

2) Töövõtjate kvaliteedijuhtimissüsteemi jälgimine;

3) Tööde käigus tekkivate erimeelsuste lahendamise korraldamine;

4) Töömahtude kontroll;

5) Töövõtjate poolt esitatud aktide ja arvete aktsepteerimise eelduste kontroll;

6) Tellija informeerimine tööde hetkeseisust ning maksumusest;

7) Töövõtja poolt antud tagatiste ja kindlustuste paikapidavuse kontroll;

8) Ülevaatuse käigus esitatud märkuste ja vaegtööde täitmise kontrollimine;

9) Tellija esindamine ja tema huvide kaitsmine objektil ja teistes asutustes volituste piires.

Käsundisaajal on õigus:

* 1. Nõuda, sellest omanikku ja ehitajat teavitades:

1) ehitajalt ehitustoote ja -materjali või seadme nõuetekohasust kinnitavat dokumenti ning hooldus- ja kasutusjuhendit;

2) ehitaja poolt kasutatud ehitustoote ja -materjali ja püsivalt paigaldatava seadme asendamist, kui see ei vasta ehitusprojektile või kehtestatud nõuetele;
3) ehitajalt nõuetele, ehitusprojektile või omaniku ja ehitaja vahel sõlmitud lepingule mittevastavate ehitustööde ümbertegemist;

4) ehitamise peatamist avariiohu tekkimise, õigusaktides, eelkõige ehitusalastes õigusaktides, sätestatud nõuete rikkumise, ehitusnormidele mittevastava ehitamise korral;

5) ehitajalt ehitamise nõuetekohast ja õigeaegset dokumenteerimist.

* 1. Saada Teenuse osutamise eest tasu vastavalt Lepingus sätestatud tingimustele ja korrale.
1. **Käsundiandja õigused ja kohustused**

Käsundiandja kohustub:

* 1. Üle andma viie (5) tööpäeva jooksul arvates Lepingu sõlmimisest Käsundisaajale Teenuste osutamiseks vajalikud dokumendid ärakirjadena või elektroonselt;
	2. Teavitama Käsundisaajat nii Lepingu sõlmimisel kui ka Lepingu täitmise käigus asjaoludest, mis mõjutavad või võivad mõjutada Teenuste osutamist Käsundisaaja poolt;
	3. Andma Käsundisaajale kirjalikult taas esitatavas vormis juhiseid Lepingu täitmise kohta, kui Käsundisaaja neid nõuab;
	4. Tasuma Käsundisaajale Teenuse osutamise eest vastavalt Lepingus sätestatud tingimustele ja korrale;

 Käsundiandjal on õigus:

* 1. Saada mõistliku aja jooksul Käsundisaajalt informatsiooni Teenuste osutamise käigu kohta vastavalt Käsundiandja poolt esitatud taotlusele;
	2. Anda Käsundisaajale vajadusel Lepingu täitmise käigus täiendavaid ja/või täpsustavaid juhiseid Teenuste osutamise kohta.
1. **Tähtajad**
	1. Teenuse osutamise algus on lepingu sõlmimisest ning leping kestab kuni 2022. aastal teede remonttööde täies mahus teostamiseni vastavalt avatud hankemenetlusega riigihankele ”**Narva linna teede remonttööd 2022“** (riigihanke viitenumber **248951**).
		1. Lepingust tulenevad õigused, kohustused ja vastutus, mis on seotud Ehitustööde garantiiperioodiga, kehtivad kuni vastava garantiiperioodi lõppemiseni.
	2. Konkreetsete toimingute tegemise tähtajad selgitatakse välja ja fikseeritakse vastavalt vajadusele Poolte poolt Lepingu lisadeks olevates kahepoolsetes protokollides Lepingu täitmise käigus.
2. **Teenuste vastuvõtmine**
	1. Käsundi täitmise vormistamine toimub jooksvalt koostatud käsundi täitmise vaheaktide alusel ning käsund loetakse lõplikult täidetuks Lepingu kehtivuse perioodil osutatud teenuse kohta esitatud lõpparuande aktsepteerimise järgselt.
	2. Omanikujärelevalve esitab Tellijale aktsepteerimiseks eelneval kalendrikuul käsundi täitmiseks teostatud toimingute kohta igakuise vahearuande. Vahearuanne esitatakse Tellijale aktsepteerimiseks kirjalikult, aruandeperioodile järgneva kalendrikuu esimesel töönädalal. Tellija poolt kirjalikult aktsepteeritud vahearuanne on aluseks jooksval ajavahemikul osutatud teenuse eest tasumisele kuuluva arve koostamiseks.
	3. Tellija loetakse Lepingu täitmise lõplikult vastu võtnud olevaks, kui ta kinnitab seda kirjalikult Omanikujärelevalve poolt esitataval Lepingu täitmise tõendamiseks koostatud dokumendil (käsundi täitmise lõpparuanne). Tellija poolt kirjalikult aktsepteeritud lõpparuanne on aluseks tasumisele kuuluva arve koostamiseks,
	4. Tellija peab 5 (viie) tööpäeva jooksul, kas allkirjastama käsundi täitmise tõendamiseks koostatud aruanded (nii jooksvad vahearuanded kui lõpparuande) ning tagastama ühe eksemplari allkirjastatult Omanikujärelevalvele või lükkama käsundi täitmise tagasi, esitades Omanikujärelevalvele motiveeritud vastuväite käsundi täitmise vastuvõtmisest keeldumise kohta.
	5. Käsundi täitmise aruanne muutub Tellija poolt allkirjastamise järgselt Lepingu lahutamatuks osaks ning Omanikujärelevalvel tekib õigus esitada Tellijale täidetud käsundit hõlmav arve.
3. **Lepingu hind**
	1. Käsundiandja maksab Käsundisaajale Lepingu kogu kehtivuse perioodil nõuetekohaselt osutatud Teenuse eest tasu kogusummas km-ga **…** **EUR (…)** (edaspidi Lepingu hind).
	2. Lepingu hind on lõplik ning ei sõltu Käsundisaaja maksu- ja muude avalik-õiguslike rahaliste kohustuste võimalikust suurenemisest ega Teenuse osutamise kestusest. Muudatused õigusaktides ei mõjuta Lepingu hinda. Samuti ei mõjuta Lepingu hinda esialgsete ehitusmahtude muutumine (vastavalt nende vähenemine või suurenemine) kuni 20% ulatuses. Ehitusmahtude muutumisel üle 20% korrigeeritakse Lepingu hinda poolte kirjalikul kokkuleppel.
	3. Nõuetekohaselt osutatud teenuse eest tasumine toimub Lepingu punktis 6.1. märgitud Lepingu hinna ulatuses igakuiselt proportsionaalselt teostatud remonttööde mahtudele vastavalt poolte poolt allakirjutatud vaheaktidele ja Omanikujärelevalve poolt väljastatud arvele. Käsundiandja teostab Käsundisaajale maksed pangaülekandega hiljemalt viieteistkümne (15) kalendripäeva jooksul arve kättesaamisest arvates.
	4. Juhul, kui üks Pooltest kasutab üles ütlemisõigust ning Ehitustööd pole Lepingu lõppemise päevaks lõplikult teostatud, puudub Käsundisaajal õigus Lepingu hinnana määratletud kogutasule. Sellisel juhul makstakse Käsundisaajale tasu proportsionaalselt teostatud ehitustööde mahtudega. Teostatud Ehitustööde mahud määratakse Lepingu lõppemise päeva seisuga.
	5. Lepingu hinnaga on hõlmatud ka mõistlikud ja vajalikud kulud, mida Käsundisaaja kannab seoses Teenuse osutamisega. Käsundisaaja ei või nõuda enne Teenuse osutamisele asumist ega Teenuse osutamise ajal ettemakse tegemist. Lisaks pole Käsundisaajal õigust nõuda täiendava tasu maksmist, kui Pooled ei ole täiendava tasu maksmises eelnevalt kirjalikult kokku leppinud.
4. **Poolte esindajad ja sidekanalid**
	1. Käsundiandjat esindab:

Tehnilistes ja lepingu täitmisega seonduvates küsimustes:

Aleksandr Tšernossitov, tel. 359 9134, 5598 1781, e-posti aadress: aleksandr.tsernossitov@narva.ee

* 1. Käsundisaajat esindab:

Tehnilistes ja lepingu täitmisega seonduvates küsimustes: XXX

1. **Poolte vastutus**
	1. Rahalise kohustuse täitmisega viivitamise korral on Käsundisaajal õigus nõuda Käsundiandjalt viivist 0,2% tähtajaks tasumata summalt iga viivitatud päeva eest, kuid mitte üle 30% tasumata summast. Tasumine loetakse tehtuks vastava Käsundiandja makse laekumisega Käsundisaaja pangaarvele.
	2. Juhul, kui Käsundisaaja ei täida Lepingu dokumentides sätestatud kohustusi on Käsundiandjal õigus nõuda Käsundisaajalt igakordse Lepingu rikkumise eest leppetrahvi üks (1) % Lepingu hinnast kuid kokku rohkem kui 30% Lepingu hinnast. Käsundiandjal on õigus Lepingust taganeda või Leping üles öelda, kui Käsundisaaja ei kõrvalda Lepingu rikkumist Käsundiandja poolt antud mõistliku aja jooksul.
	3. Käsundiandja poolt Lepingu ülesütlemisel või Lepingust taganemisel vastavalt Lepingu p 9.2 on Käsundiandjal õigus nõuda Käsundisaajalt leppetrahvi summas 30% Lepingu hinnast.
	4. Käsundiandjal on õigus kinni pidada leppetrahvi summat Käsundisaajale makstud tasust. Sellisel juhul loetakse Käsundiandja leppetrahvi nõue Käsundisaaja vastu tasaarvestatuks Käsundisaaja lepingujärgse Tasu nõudega.
2. **LEPINGU LÕPPEMINE**
	1. Käsundiandja võib mõjuval põhjusel Lepingu viie (5) kalendripäevase ette teatamistähtajaga üles öelda, kui Käsundiandjalt ei või kõiki asjaolusid arvestades mõistlikult nõuda Lepingu täitmise jätkamist kuni Käsundisaaja kõikide lepingust tulenevate kohustuste täitmist.
	2. Käsundisaaja poolse lepingurikkumise korral võib Käsundiandja igal ajal Lepingu etteteatamiseta üles öelda. Käsundiandjal ei ole tasu maksmise kohustust juhul, kui Lepingu ülesütlemise tingis Käsundisaaja poolne Lepinguliste kohustuste täitmata jätmine, sellisel juhul on Käsundisaaja kohustatud hüvitama Käsundiandjale ka täiendavad kulud, mida viimane kannab seoses lepinguliste tööde tegemata jätmisega ja tegemisega muul viisil, et saavutada Lepingus ettenähtud tulemus.
	3. Käsundisaajal puudub korraline üles ütlemisõigus. Käsundisaaja võib Lepingu üles öelda üksnes õiguskaitsevahendina Käsundiandja poolse olulise lepingurikkumise korral.
3. **Lõppsätted**
	1. Omanikujärelevalve deklareerib, et omab kõiki õigusi (avalik-õiguslikud load ja registreeringud) Lepingu esemeks oleva Teenuse osutamiseks. Vajadusel kohustub Omanikujärelevalve hankima Teenuse osutamiseks nõutavad load ja kooskõlastused.
	2. Vaidlused, mis tekkivad Lepingu täitmisel, muutmisel ja lõpetamisel lahendatakse eelkõige läbirääkimiste teel. Kokkuleppe mittesaavutamisel kuuluvad vaidlused lahendamisele Viru Maakohtus vastavalt Eesti Vabariigi seadusandlusele.

**POOLTE ALLKIRJAD**

**Tellija: Omanikujärelevalve:**

(allkirjastatud digitaalselt) (allkirjastatud digitaalselt)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Natalja Šibalova

Narva Linnavalitsuse

Linnamajandusameti direktor